**Referat**

**VKR-møde onsdag d. 18. januar 2017**

*Næste møde onsdag d. 15. marts 2017 kl. 19:00 – 21:00*

**Til stede:**

VKR - AH - Arne Hendrichsen (formand og referent)

BLDR - HM - Henning Madsen

Bobklubben - BM - Betty Merrild

Menighedsrådet - EJ – Eva Jensen

Borgerforeningen - LK - Leon Kragh

Støtteforeningen - CF – Claus Frisk

Idrætsforeningen - SJ – Susanne Jensen

Jagtforeningen - JH - Jens Højrup

Hallen - PJ – Poul Jensen

**Fraværende på afbud:**

BLDR - OI - Ove Iversen

Krocketklubben og - OI - Ove Iversen

Veteranbilklubben

**Gennemgang af referat fra sidste møde:**

 AH informerede om, at info-aften for foreningerne om vores hjemmeside finder sted 21. februar kl 19:00 i Hallens mødelokale. Alle foreningernes bestyrelsesmedlemmer er velkomne. JH vil sørge for lidt kaffe og brød. Hjemmesiden er naturligvis åben for, at alle borgere i Vesterhede kan bidrage. Man skal bare henvende sig til webmaster via ”Kontakt”-fanen på **www.vesterhedeby.dk**

Snerydningsaftalen er på plads og Borgerforeningens kasserer Klavs Nielsen har fordelt til de tre ”sponsorer”.

**VKR:**

Vi drøftede indholdet af den eksterne konsulents rapport, som BLDR skal afgive høringssvar til. VKR skal bidrage til høringssvaret, og har sendt vores synspunkter til BLDRs formand 20. januar.

Mailen til BLDR indledes: ”Emnet blev behandlet på VKRs ordinære møde i onsdags, og jeg kan derfor afsløre, at resultatet af konsulentens arbejde, synes vi, de 16 sider til trods, er en tynd kop te.”

Og den slutter sådan her: ”Konklusionen på dette høringssvar er, at VKR sætter stor lid til vores politikeres grad af sund fornuft med busdriften i søgeren.

Konsulentens rapport anser vi for, i bedste fald en skitsering af muligheder rangerende fra Vedkommende til Utopisk, og i værste fald som spild af penge.”

AH udtrykte stor tak for al hjælp i forbindelse med borgermødet 14. december og for alle bidrag i forbindelse med formulering og afsendelse af det færdige høringssvar. Det blev besluttet, at vi skal presse de nødvendige instanser for at få sæde i de fora, der skal vurdere behovet for busdrift gennem Vesterhede. Vi ved jo nok bedst, hvordan det lokale behov er. Brev er afsendt til forvaltningen, Vagn Pedersen, samt til formanden for Teknisk Udvalg, Per Nyhuus. Vi skal søge løsninger, der strækker 2 – 3 år ud i fremtiden

LAG, Lokale Aktions Grupper, har holdt info-aften om sine aktiviteter, og hvilke forhold, der skal være opfyldt, for at kunne komme i betragtning til støtte af lokale projekter. Økonomien bag LAG stammer fra Ministeriet for By, Bolig og Landdistrikter og fra EU. Ansøgning til vores projekt Grill-hytte og Aktivitetsredskaber skal baseres på minimum to tilbud for at vores ansøgning ikke afvises. Så AH søger at hente et alternativt tilbud til det fra Aktiv-Leg.

Financieringen skal derfor søges ved LAG-midler, Landdistrikspuljen (via BLDR), Frivillige arbejdstimer og endeligt fra private fonde. Ansøgningsfristen hos LAG er 10. april.

Der er kommet information fra kommunen om et nyt tiltag kaldet: Borger-Idékassen, som kan yde bistand i forbindelse med etablering af borde/bænke steder, shelters, naturfitness etc. Info-møde 07. februar, og vi har besluttet, ikke at arbejde videre med emnet for tilfældet. I øvrigt henvises til hjemmesiden: [www.billund.dk/borgeridekassen](http://www.billund.dk/borgeridekassen)

VKRs kassebeholdning ultimo 2016 er kr. 5021,65

Vi er blevet bedt om at svare på en række spørgsmål vedrørende VisitBillunds behandling af det materiale, vi sender til deres hjemmeside. Vi sender ikke noget, så det var nemt for AH at svare på. Vi besluttede at bede VisitBillund henvise til vores hjemmeside, samt i øvrigt at overveje, hvilke ”attraktioner” vi kunne tænkes at have/få i Vesterhede. Blandt aftenens umiddelbare forslag kan nævnes: Fællesspisning hvor turister er velkomne, Shelters, Loppemarked, Sportsfesten, Beachvolley baner, Campingområde.

**BLDR:**

 Når vi inviteres til vurdering af busdriften, bør vi tage kontakt med BLDR, eller de øvrige lokalråd, for at få afdækket, hvordan behovet for offentlig transporttilbud overordnet ser ud.

 BLDR har bedt om synspunkter på kommunens idé om små genbrugspladser i Vorbasse, Krogager, Filskov og Sdr. Omme, som tænkes drevet med frivillig bemanding. Der her vi intet at bidrage med.

 2017 er et kommunalt valgår, så når valgkampen spidser til, agter BLDR igen i år at holde et offentligt valgmøde.

 HM har som tidligere nævnt valgt at trække stikket fra både VKR og fra BLDR. AH bød HM stor tak for hans ihærdige og utrættelige indsats for at fremme Vesterhedes sag, og for at gøre byen kendt i hele kommunen ved enhver lejlighed. HM ønskes held og lykke med sin virksomhed og med sit politiske arbejde.

**Borgerforeningen:**

 Der er generalforsamling den 20. februar, og fastelavn den 26. februar i samarbejde med Menighedsrådet. I år holdes fastelavn hos Dorthea og Claus, fordi hallen er lejet ud.

**Idrætsforeningen:**

 Sportsfesten er på bedding. Den afvikles i uge 24. Toiletterne er meget tæt på at være færdige, og så afventes kun godkendelse fra kommunen. Det sidste bankospil er lige om hjørnet.

**Haludvalget:**

 Udlejningen går rigtig godt. Generalforsamlingen afvikles 29. marts

**Bobklubben:**

 Resultatet af året bankospil har været udmærket. Klubben deltager i stævne i Grønbjerg, og efterfølgende forventer BM, at kampene ”spilles” igen ved næste bob-aften, fordi deltagerne er vældigt engagerede i stævnerne. Ikke mindst fordi Vesterhede klarer sig godt i turneringerne mod de andre byer.

**Krocketklubben:**

 Intet nyt. OI deltog ikke i mødet.

**Menighedsrådet:**

 Ikke meget at berette siden sidst. Præsten er rask igen og har det godt. Næste store begivenhed er fastelavn sammen med Borgerforeningen.

**Veteranbilklubben**:

 Intet nyt. OI deltog ikke i mødet.

**Støtteforeningen**:

 10. februar er der ølsmagning. Flyers er delt om. Og generalforsamlingen finder sted den 29. marts, samme dag som Hallens.

**Jagtforeningen**:

 Der har været afholdt generalforsamling, og alle bestyrelsesmedlem-mer blev genvalgt og fortsætter i deres nuværende konstituering.

**Diverse:**

 Det blev drøftet, om vores møder finder sted for hyppigt, så gruppen skal overveje til vores første møde efter sommerferien, om ét VKR-møde i kvartalet vil være tilstrækkeligt. Dog med mulighed for ekstraordinære møder ind imellem, når det skønnes nødvendigt.

 HM anbefalede, at man kigger på BLDRs hjemmeside på: **www.bldr.dk**

***Næste møde onsdag d. 15. marts 2017 kl. 19:00 – 21:00***

Arne har sørget for at booke lokale og

Jørgen sørger for kaffe og kage

Der er samtidigt booket mødedato 10. maj, hvor Betty har lovet at stå for kaffen